กรมการท่องเที่ยว สร้างต้นแบบกิจกรรมค่ายพักแรม เชื่อมโยงการท่องเที่ยว
นายอนันต์ วงศ์เบญจรัตน์ อธิบดีกรมการท่องเที่ยส เปิดเผยว่า กรมการท่องเที่ยว จะสร้างต้นแบบกิจกรรมค่ายพักแรมที่เชื่อมโยงกับการท่องเที่ยว ระหว่างผู้ประกอบการและชุมชน ด้วยการเสนอแนวทางเลือกใหม่ ให้ความรู้เกี่ยวกับการบริหารจัดการกิจกรรมค่ายพักแรมอย่างมีคุณภาพ เพื่อเตรียมความพร้อมรองรับนักท่องเที่ยวสายแคมป์ในยุคท่องเที่ยววิถีใหม่ (New Normal) ให้นักท่องเที่ยวรู้สึกมั่นใจและท่องเที่ยวได้อย่างปลอดภัย กรมการท่องเที่ยว ขอเชิญชุมชนท่องเที่ยว โฮมสเตย์ที่ได้รับมาตรฐานจากกรมการท่องเที่ยว และผู้ประกอบการที่สนใจ สมัครเข้าร่วมอบรมเพื่อพัฒนาศักยภาพและยกระดับชุมชนด้วยกิจกรรมค่ายพักแรม (รูปแบบออนไลน์) ซึ่งจะจัดขึ้นในวันที่ 29 - 30 กันยายนนี้ โดยผู้ที่เข้ารับการอบรมครบทั้งหลักสูตร จะได้รับประกาศนียบัตรจากกรมการท่องเที่ยวและชุมชนที่ได้คะแนนสูงสุด 4 ชุมชน จะได้รับคัดเลือกให้เป็น "ชุมชนต้นแบบกิจกรรมค่ายพักแรม"